बाद में जनता दल का शरद यादव गुट, लोकशक्ति पार्टी और समता पार्टी पास आए और ३० अक्टूबर २००३ को आपस में विलय कर जनता दल (यूनाइटेड) नाम से एक नई पार्टी का गठन किया। इस दल का चुनाव-चिह्न तीर और झंडा हरे-सफेद रंग का पंजीकृत हुआ। चुनाव आयोग ने समता पार्टी का विलय रद्द कर दिया जिसके बाद ब्रह्मानन्द मंडल राष्ट्रीय अध्यक्ष बने लेकिन स्वास्थ्य ठीक नहीं होने के कारण पार्टी की बागडोर उदय मंडल (राजनेता) के हाथों मे चली गई।